Тыгъэ гуапэ
Илъэс зыбжанэ хъуауэ КъБКъУ-м и библиотекэм щокIуэкI щIэныгъэ, тхыдэ мыхьэнэ зиIэ художественнэ тхылъхэр, зэрырагъаджэ методикэхэр зэхуэхьэсыным теухуа Iуэху щхьэпэр.
ЕджапIэ нэхъыщхьэм и тхылъ гъэтIылъыгъэхэр гъэбэгъуэным хуэунэтIа жэрдэмыфIым жыджэру хэтщ щIэныгъэрылажьэхэр, егъэджакIуэхэр, тхылъ еджэным дихьэх цIыху къызэрыгуэкIхэр, студентхэр.
Къапщтэмэ, мы махуэхэм фондым тыгъэфI хуищIащ филологие щIэныгъэхэм я доктор, КъБР-м щэнхабзэмкIэ щIыхь зиIэ и лэжьакIуэ, «Адыгэ псалъэ» газетым илъэс куэдкIэ щылэжьа, КъБКъУ-м Кавказ Ищхъэрэм щыпсэу лъэпкъхэм я литературэм- рэ IуэрыIуатэмкIэ и кафедрэм и унафэщI. ТIымыжь Хьэмыщэ. Абы къаритахэм ящыщщ щIэныгъэлI цIэрыIуэ БакIуу Хъанджэрийрэ езымрэ я Iэдакъэ къыщIэкIа «Адыгэ лите- ратурэм и тхыдэр», Адыгэхэм я дауэдапщэхэр» (Думэн Хьэсэн), «МафIэм имыса усэхэр» (Къылышбий Исмэхьил), урыс-адыгэ псалъалъэ (БищIо Борис,), «Адыгэ лъэпкъ романым и тхыдэ гъуэгуанэмрэ художественнэ нэщэнэхэмрэ» (ТIымыжь Хьэмыщэ, Тхьэгъэзит Юрэ), нэгъуэщIхэри.
ШЭРЭДЖ Дисэ.
